د میدان وردګو ولایت جغتو ولسوالۍ کې د افغانی سرې میاشتې ټولنې لخوا په ۵۰۰ سېلاب څپلو کورنیو خوراکی توکی ووېشل شول! نن سه شنبه د روان ۱۴۰۲ ه.ش کال د اسد میاشتې ۳۱ نېټه د افغانی سرې میاشتې ټولنې سوېل لویدیځ زون عملیاتی آمر ښاغلی! مولوی رحمت الله (رحمانی)، د میدان وردګ ولایتی څانګې رئیس ښاغلی! مولوی عبدالقدوس (عمر) تر څارنې لاندې، د کوېټ هېواد د ولسی خلکو لخوا د خوراکی توکو شوې مرستې د زون او څانګې BDRT ګډ ټیمونو لخوا په ۵۰۰ هغه سېلاب څپلو کورنیو ووېشل شوې، چې تېرو سېلابونو ورته سخت مالی زیانونه اړولی وو، په یادو توکو کې ۱۰۰ کیلو اوړه، ۲۴.۵ کیلو وریجې، ۱۰ لیتره مایع غوړی، ۸ کیلو لوبیا، ۵ کیلو بوره، ۲ کیلو مالګه، ۱ کیلو شین چای او یو قطی بی پی ۵ بیسکټ موجود وو، د توزیع پر مهال د څانګې رئیس ښاغلی! مولوی عبدالقدوس (عمر) په خپلو خبرو کې د کوېټ هېواد د ولسی خلکو څخه د کړو مرستو په پار مننه وکړه او د مرستو په دوام یې ټینګار وکړ، د سیمې اوسېدونکو هم د یادې ټولنې له فعالیتونو خوښی څرګنده کړه او مننه یې ترې وکړه.